Hypostomus plecostomus

Hypostomus plecostomus er en harniskmalle.
De fleste fiskene som selges under navnet «Hypostomus plecostomus», «plecostomus» eller bare «pleco», tilhører egentlig andre, beslektede arter.

Den hører hjemme i tropiske deler av Mellom- og Sør-Amerika, i strømmende ferskvann eller brakkvannet i elvemunninger.

Siden denne fisken blir ganske stor som voksen (opptil ca. 50 cm), er det ikke lett å få den i lek i akvariet. De fleste vellykkede oppdrettene av denne arten har foregått i dammer med leire- eller mudderbanker. De graver tunneler nær vannflaten, og hannen vokter eggene til de klekkes.

I Florida og Texas har arten blitt introdusert, sannsynligvis dumpet av akvarister.
De er også introdusert i flere asiatiske land. De drettes ofte i dammer i Singapore og Hongkong, hvor den er veldig populær som akvariefisk.

 Akvaristikk 
Denne arten har liten verdi som matfisk, skjønt de spises av og til i sitt naturlige utbredelsesområde. I akvariehandelen er de imidlertid høyt verdsatt.

Den er nattaktiv, og kjøpes ofte inn til akvarier på grunn av sin evne til å renske alger ut av karet. De unngår vanligvis lys, og foretrekker å gjemme seg på mørke steder. Om natten kommer de fram for å ete. 
Det er imidlertid ikke vanskelig å venne dem til å være dagaktive i akvariet. 

De er hardføre fisk som stort sett lever av plantemateriale, og noen krepsdyr.

 Eksterne lenker 


Kategori:Harniskmaller
Kategori:Fisker formelt beskrevet i 1758
Kategori:Dyr formelt beskrevet av Carl von Linné

id:Sapu-sapu
jv:Iwak sapu-sapu
ja:プレコ
pl:Plekostomus